তিনি উল্লেখ করেন, যশোর জেলার ৮ টি উপজেলায় এবার ৬৭০ টি মন্ডপে সাড়ম্বরে দুর্গাপূজা হবে যা গত বছরের চেয়ে ৬ টি বেশি। এসব মন্ডপে এখন চলছে শেষ মুহুর্তের প্রস্তুতি। উৎসবকে সুন্দর ও সার্থক করতে জেলা পূজা উৎযাপন পরিষদ ইতিমধ্যে জেলা প্রশাসন ও পুলিশ প্রশাসনের সাথে বৈঠক করেছে। আয়োজকদেরকেও প্রযোজনীয় দিক নির্দেশনা দেয়া হয়েছে। প্রতি বছরের ন্যায় সরকারি সহযোগিতার অর্থও পূজার আগেই পৌছে যাবে বলে তিনি উল্লেখ করেন। সংগঠনের জেলা কমিটির পক্ষ থেকে শহরের লালদীঘি পাড়ের হরিসভা মন্দিরে একটি কন্ট্রোল রুম খোলা হয়েছে। মন্ডপগুলোর যে কোন সমস্যা তাৎক্ষনিক ভাবে কন্ট্রোল রুমে জানাতে আয়োজকদের অনুরোধ জানানো হয়েছে বলে উল্লেখ করা হয়। এবারও ৯ অক্টোবর শহরের লালদীঘিতে প্রতিমা নিরঞ্জনের ব্যবস্থা করা হয়েছে জানানো হয়। উৎসবকে সার্বজনীন ও সুন্দর করতে সমাজের সকল স্তরের মানুষের সহযোগিতা কামনা করা হয়।